THANI บวก 1.27% มองหุ้นยัง Laggard พร้อมเก็งกนง.ลดดอกเบี้ยอีก 0.25% ต้นมิ.ย.
THANI บวก 1.27% มองหุ้นยัง Laggard พร้อมเก็งกนง.ลดดอกเบี้ยอีก 0.25% ต้นมิ.ย.
28 พ.ค. 2558

ผู้สื่อข่าวรายงานว่า บริษัท ราชธานีลิสซิ่ง จำกัด (มหาชน) หรือ THANI ณ เวลา 10.30 น. อยู่ที่ระดับ 3.18 บาท บวก 0.04 บาท หรือ 1.27% ด้วยมูลค่าซื้อขาย 93.21 ล้านบาท ราคาหุ้นขยับขึ้นต่อเนื่องนับตั้งแต่ยืนที่ระดับ 2.66 บาท เมื่อวันที่ 12 พ.ค. 58 จนถึงล่าสุดหุ้นปรับตัวขึ้นแล้ว 19.55%

บล.เคจีไอ(ประเทศไทย)ระบุในบทวิเคราะห์ฯวันนี้(28 พ.ค.)แนะ”เก็งกำไร”หุ้น THANI เป้า Consensus 4.08 บาท นัก เศรษฐศาสตร์ KGI ประเมินที่ประชุมคณะกรรมการนโยบายการเงิน(กนง.)วันที่ 10 มิ.ย.จะทำการลดดอกเบี้ยนโยบายลงอีก 0.25% เป็นบวกต่อกลุ่มลีสซิ่งทั้งในด้านต้นทุนการเงินและการบริโภคในประเทศ
THANI เป็นหุ้นที่ Laggard หุ้นกลุ่มลีสซิ่ง และ Consensus ประเมิน PE ปีนี้ต่ำเพียง 8.6 เท่า Dividend yield 6.5% พร้อมประเมินแนวรับ 3.0 บาท (Stop loss 2.60 บาท) แนวต้านสั้น 3.18 บาท (แนวต้านถัดไปเส้นค่าเฉลี่ย 200 วันที่ 3.7 บาท)